Severino Bugallo Valiñas

Severino Bugallo Valiñas, nado en Cerdedo cara a 1892 e finado no mesmo concello en abril de 1981,La Voz de Galicia, Pontevedra, 25-4-1981, p. 35. foi un político galego.

 Traxectoria 

Membro do Centro Republicano Radical Socialista, foi designado candidato a Xunta municipal en maio de 1931,El Pueblo Gallego, 30-5-1931, p. 9. foi elixido concelleiro e foi tesoureiro do concello. Pertenceu á Agrupación Socialista de Cerdedo, da que foi elixido contador da directiva en xaneiro de 1935.El Pueblo Gallego, 5-2-1935, p. 13.

Co golpe de Estado do 18 de xullo de 1936 foi detido con Manuel Garrido, José Torres Paz e José Cortizo González e trasladado a Pontevedra. Zafou de ser asasinado grazas a intervención do seu irmán Vicente Bugallo, xefe da Falange de Soutelo de Montes, que conseguiu que alguén o reclamase da Comandancia e o metese nunha fonda. En maio de 1938 foi multado polo gobernador civil de Pontevedra con 500 pesetas.El Compostelano, 25-5-1938, p. 2. Agochouse e fuxiu a Cuba, pasando despois aos Estados Unidos de América, de onde volveu á zona leal coas Brigadas Internacionais. Ao final da guerra estivo destinado en Reus e Salou e de alí pasou a Francia sendo internado no Campo de concentración de Argelès-sur-Mer. Fuxiu do campo e marchou a Bordeos para participar na resistencia contra os alemáns. Detido en 1941, foi deportado. Estivo preso durante catro anos no Campo de concentración de Villaverde (Madrid), nas cocheiras de Vigo e na factoría de Barreras.
 Vida persoal 
Casou con Jovita García Dapena.

 Notas 

 Véxase tamén 

 Bibliografía 



Categoría:Concelleiros de Cerdedo
Categoría:Concelleiros de Galicia durante a II República
Categoría:Nados en Cerdedo-Cotobade
Categoría:Nados en 1892
Categoría:Finados en 1981
Categoría:Personalidades de Galicia sen imaxes